Tortolì

Tortolì je talijanski grad u provinciji Nuoro na Sardiniji. Gradić je 2011. imao 10.743 stanovnika. Geografija Tortolì leži u uskoj obalnoj ravnici, iza koje se stere planinski masiv Gennargentu. Gradić leži na nadmorskoj visini od 13 m, na istoku Sardinije. Tortolì je udaljen oko 128 km sjeveroistočno od Cagliarija i oko 4 km od Tirenskog mora, gdje se nalazi njegova luka Arbatax, jedna od najvećih luka na istočnoj obali otoka. Pored grada leži velika laguna Tortoli, bogata ribom. Historija U okolici grada ima oko 200 megalitskih nuragha koji govore da je kraj bio naseljen još od neolita. Za antike su njime vladali Kartažani, a nakon njih Rimljani i Vandali. Za ranog srednjeg vijeka bio je prijestolnica kratkotrajnog Giudicata Agugliastra (11. i 12. vijek), nakon čega je podpao pod vlast španjolskih Aragonaca i izgubio na važnosti. Tek od početka 19. vijeka ponovno dobija na važnosti kada je 1807. odabran za administrativni centar, ali je tu poziciju izgubio 1921. jer je administracija premještena u susjedni Lanusei. Tortolì je 2001. odabran da bude administrativni centar buduće provincije Ogliastre (zajedno s Lanuseijem), ali je to operativno postao tek 2005. godine. Nakon što je 2016. provincija Ogliastra ukinuta, Tortolì je uključen u provinciju Nuoro. Znamenitosti Najveća znamenitost Tortolija je srednjovjekovna utvrda San Miguel na brdu iznad luke Arbatax. Privreda Tortolì je prije svega ribarski grad, lovi se po moru, ali još više po laguni Tortoli. Gradovi prijatelji Venosa Reference Vanjske veze Službene stranice grada Arhivirano 2013-06-01 na Wayback Machine-u (it)